Εύα Μεσσηνίας

Η Εύα είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 483 κατοίκους, σύμφωνα με την Απογραφή του 2011.

Τοποθεσία 
Η Εύα ανήκει στην Κοινότητα Εύας και υπάγεται στη Δημοτική Ενότητα Ανδρούσας, του Δήμου Μεσσήνης. Βρίσκεται σε υψόμετρο 41 μέτρων και απέχει 18 χιλιόμετρα από την Καλαμάτα και 7 χιλιόμετρα από τη Μεσσήνη. Το όνομα Εύα προέρχεται από το όρος Εύα, στους πρόποδες του οποίου, είναι χτισμένο το χωριό.

Προσωπικότητες από την Εύα 
Η Εύα είναι η γενέτειρα των οπλαρχηγών του 1821, Δημήτρη, Ιωάννη και Παναγιώτη Παπατσώνη, του ποιητή και ακαδημαϊκού Τάκη Παπατσώνη, του ποιητή Χάρη Αλεξίου, του θεατρικού συγγραφέα και λογοτέχνη Νικολάου Ζακόπουλου και των σκηνογράφων Βασίλη Φωτόπουλου (Όσκαρ το 1964) και Διονύση Φωτόπουλου.

Διοικητικές μεταβολές 

 21-04-1835, ο οικισμός Ναζήρι ορίζεται έδρα του Δήμου Εύας.
 22-04-1867, ο οικισμός Ναζήρι παύει να είναι έδρα του Δήμου Εύας.
 31-08-1912, ο οικισμός Ναζήρι αποσπάται από το Δήμο Εύας και ορίζεται έδρα της Κοινότητας Ναζηρίου.
 22-12-1927, ο οικισμός Ναζήρι μετονομάζεται σε Εύα.
 04-12-1997, ο οικισμός Εύα αποσπάται από την Κοινότητα Εύας και προσαρτάται στο Δήμο Ανδρούσης.
 07-06-2010, ο οικισμός Εύα αποσπάται από το Δήμο Ανδρούσης και προσαρτάται στο Δήμο Μεσσήνης.

Παραπομπές 

Χωριά του νομού Μεσσηνίας
Δήμος Μεσσήνης